Kónkánčina (makrojazyk)

Kónkánčina (dévanágarí: कोंकणी [Kōṅkaṇī]; latinka: Konknni; kannadské písmo: ಕೊಂಕಣಿ, [koṅkaṇi]; malajálamske písmo: കൊങ്കണി, [koṅkaṇi]) je makrojazyk, presnejšie povedané 2 trochu podobné, ale inak samostatné jazyky majúce len rovnaký názov podľa regiónu, v ktorom sa používajú. Jeden je jazyk mesta Goa – gojská kónkánčina (goaská kónkánčina), ktorý bol kedysi dávno nárečím maráthčiny, ale dnes sa už dosť odlišuje, a druhý je jazyk považovaný často aj dnes len za nárečie maráthčiny v kónkánskej oblasti – kónkánčina v užšom zmysle.

Spolu týmito dvoma jazykmi hovorí asi 7,5 milióna ľudí najmä v indickom štáte Goa, ďalej Maháráštra, Karnátaka a Kérala. Gojská kónkánčina je úradným jazykom štátu Goa.

Goa bola viac ako 400 rokov portugalskou kolóniou, a preto bola kónkánčina vytláčaná portugalčinou; v jazyku sú badateľné vplyvy jazyka susedného štátu Karnátaky (kannadčina), ale aj hindčiny a nezanedbateľný je aj vplyv angličtiny, čo súvisí predovšetkým s televíznymi programami vysielanými po anglicky a anglickými turistami. Hrozí jej však zánik, pretože hindčina a angličtina sa čoraz viac uprednosťnujú ako hovorový jazyk.

 Nárečia 
Kónkánčina má veľké množstvo nárečí.

Rôzna klasifikácia kónkánskych nárečí

 Klasifikácia podľa N. G. Kalelkara 
Táto klasifikácia je na základe historických udalostí a kultúrnych kontaktov hovoriacich. Rozlišuje 3 hlavné skupiny:
 severná kónkánčina: Nárečia v okrese Ratnagiri v štáte Maháráštra so silnými kultúrnymi vplyvmi k hovoriacim maráthčiny.
 centrálna kónkánčina: Nárečia štátu Goa, ovplyvnené portugalským jazykom a kultúrou.
 južná kónkánčina: Nárečia v regióne Canara v štáte Karnátaka ovplyvnené kontaktom s tuluštinou a kannadčinou.

 Klasifikácia podľa Ethnologue (ISO klasifikácia) 
ISO norma ISO 639-3 klasifikuje kónkánčinu ako makrojazyk (ISO 639-3: kok ) a delí ju na:
gojská kónkánčina (ISO 639-3: gom )
kónkánčina (vlastná kónkánčina) (ISO 639-3: knn ) – niekedy považovaná za nárečie marátčiny

 Písmo 
Kónkánčina nemá vlastné písmo, zvyčajne sa píše písmom dévanágarí, ktoré je oficiálnym písmom v štáte Goa, ale dá sa písať aj latinkou. Kannadské písmo sa používa v štáte Karnataka. Malajálamske písmo sa používa v štáte Kerala. Moslimskí kónkánci na pobreží používajú arabské písmo.

+Kónkánska abecedaIPAUpravené dévanágaríŠtandardné dévanágaríLatinkakannadské písmomalajálamske písmoarabské písmoअअoಅ/ಒഅ?आआaಆആ?इइiಇഇ?ईईiಈഈ?उउuಉഉ?ऊऊuಊഊ?एएeಎഎ?ऍएeಎഏ?no symbolएeಎ or ಐഐ?ऐऐai/oiಐഐ?ओओoಒഒ?ऑओoಒഓ?औau/ouಔഔ?अंअंom/onಅಂഅം?ककkಕ್ക്کखखkhಖ್ഖ്کهगगgಗ್ഗ്کघघghಘ್ഘ്گهङंगngಙങ്ڭच़च़chಚ್ത്സ്څचचchಚ್ച്چछछchhಛ್ഛ്چهज़ज़zಜജزजजjಜ್ജ്جझ़झ़zhಝ್ഝ്زهझझjhಝ್ഝ്جهञञnhಞഞ്ڃटटttಟ್ട്ټठठtthಠ್ഠ്ټهडडddಡ್ഡ്ډढढddhಢ್ഢ്ډهणणnnಣ್ണ്ڼततtತ್ത്تथथthಥ್ഥ്تهददdದ್ദ്دधधdhಧ್ധ്دهननnನ್ന്نपपpಪ್പ്پफ़फfಫ್ഫ്فबबbಬ್ബ്بभभbhಭ್ഭ്بهममmಮ್മ്مययi/e/ieಯ್യ്ېररrರ್ര്رललlಲ್ല്لशशxಶ್ശ്شषषxಷ್ഷ്?ससsಸ್സ്سहहhಹ್ഹ്?ळळllಳ್ള്?ववvವ್വ്ڤ

 Zdroje 

Kategória:Novoindoárijské jazyky